Pesma za Evroviziju '23
<s>Pesma za Evroviziju ’23 (kolokvijalno Beovizija 2023) bilo je drugo izdanje Pesme za Evroviziju, takmičenja kojim se odlučio predstavnik Srbije na Pesmi Evrovizije 2023.</s><s>U organizaciji Radio-televizije Srbije (RTS), takmičenje se sastojalo od dve polufinalne večeri, koje su održane 1. i 2. marta, kao i finalne večeri 4. marta.</s><s>U polufinalima se takmičilo po 16 pesama, od kojih je iz svakog po 8 prošlo u finale.</s><s>Rezultati sve 3 večeri bili su odlučeni kombinacijom glasova publike i žirija u omeru 50:50, tako što su publika i stručni žiri dodelili po jedan set od 12, 10 i 8—1 poen za svojih 10 omiljenih pesama.</s><s>Pobednik takmičenja je bio -{Luke Black}- sa pesmom „Samo mi se spava”.</s>

<s>Format i pravila 
Za 2023. godinu, RTS je ponovo organizovao nacionalno finale kako bi odabrao svog predstavnika.</s><s>Konkurs za slanje prijava je otvoren 1. septembra 2022. godine, na dan početka sezone Pesme Evrovizije 2023, a bilo je predviđeno da se zatvori 15. novembra 2022. godine.</s><s>Konkurs je, uoči zatvaranja, produžen do 1. decembra 2022. godine.</s>

<s>Na veb-sajtu RTS je, 1. septembra 2022. godine, otkriven pravilnik takmičenja, kao i pravila konkursa.</s><s>Mora da bude poslat finalni ili kvalitetni demo snimak kompozicije koja nije izvedena u celini ili u delovima pre 1. septembra 2022. godine i da bude u trajanju do 3 minuta.</s><s>Svi izvođači koji su se prijavili su morali da imaju 16 godina 1. maja 2023. godine i da budu državljani Republike Srbije.</s><s>Tekstovi pesama su smeli da budu samo na zvaničnim jezicima Srbije.</s><s>Sve prijave su morale da sadrže podatke o autorima i izvođačima, naziv pesme, tekst pesme, biografije, fotografije, podatke o društvenim mrežama, kontakt adresu, broj telefona i imejl adresu.</s><s>Maksimalan broj izvođača jedne kompozicije je 6. Takođe je navedeno da RTS ima pravo da otkaže nacionalno finale u slučaju da ni jedna kompozicija ne zadovoljava kriterijume, RTS ima pravo da nacionalno finale otkaže i samostalno odabere pesmu (izvan pristiglih kompozicija).</s><s>RTS takođe može da otkaže izbor ako epidemiološke mere koje budu na snazi ne dozvoljavaju održavanje takmičenja.</s><s>Prijave se šalju onlajn.</s>

<s>Dana 31. decembra 2022. godine, glavna urednica zabavnog programa RTS-a Olivera Kovačević je u emisiji Šarenica otkrila da će se nacionalni izbor Srbije za Pesmu Evrovizije 2023. sastojati od dva polufinala i finala, te da će se takmičarske večeri održati 1, 2. i 4. marta 2023. godine.</s>

<s>Pravila glasanja 
Svake večeri, žiri i publika dodeljuju 12, 10 i 8—1 poen za svojih 10 omiljenih pesama.</s><s>U polufinalima, 8 pesama koje su ostvarile najbolji rezultat prolaze u finale.</s><s>U finalu, pesma sa najviše poena je pobednik.</s><s>U slučaju nerešenog rezultata, ona pesma koja je imala više poena publike je završila sa boljim rezultatom.</s><s>U slučaju da dve ili više pesama imaju isti broj poena žirija, ona pesma koja je imala više 12 poena je završila sa boljim rezultatom.</s><s>Ako je rezultat i dalje nerešen, proces se ponavlja sa 10 poena.</s><s>Proces se ponavlja sa svim poenima sve dok izjednačenje nije rešeno.</s><s>U slučaju da se izjednačenje ne može prelomiti na ovaj način, redosled kojim je predsednik žirija ocenio ove pesme se koristi da se izjednačenje prelomi.</s><s>Ako predsednik žirija nije glasao ni za jednu od pesama u izjednačenju, mora pismeno da se izjasni o njihovom plasmanu odmah po dobijenim rezultatima žirija.</s>

<s>Voditelji 
Voditelji programa su bili Dragana Kosjerina i Milan Marić na glavnoj pozornici, a Stefan Popović i Kristina Radenković si bili domaćini bekstejdža.</s>

<s>Učesnici 
RTS je do kraja perioda za prijave dobio ukupno 200 prijava.</s><s>Novine Blic su 22. decembra 2022. godine objavile spisak izvođača za koje su tvrdili da će se naći među učesnicima izbora.</s><s>Na spisku su bili Frajle, Dragan Kojić Keba, Goca Lazarević, Tijana Dapčević i Princ od Vranje.</s><s>Potom, 3. januara 2023. godine, novine Telegraf objavljuju spisak 36 izvođača za koje tvrde da su učesnici Pesme za Evroviziju ’23.</s><s>Jedno od imena na spisku bila je Tijana Bogićević, predstavnica Srbije na Pesmi Evrovizije 2017, koja je svoje učešće osporila.</s><s>Ubrzo nakon, Telegraf je svoj članak obrisao.</s><s>RTS tvrdi da je spisak lažan i da će pravi spisak biti objavljen 9. januara.</s>

<s>Zvanična lista 32 učesnika Pesme za Evroviziju ’23 je otkrivena 9. januara 2023. godine.</s><s>Pesme su objavljene 2. februara 2023. godine na zvaničnom -{YouTube}- kanalu RTS-a za Pesmu Evrovizije.</s>

<s>Optužbe za favoritizam, nepotizam i sukob interesa 
Po objavljivanju spiska, više izvođača koji nisu dospeli na spisak je iskazalo svoje nezadovoljstvo.</s><s>Dragan Kojić Keba je izjavio da je RTS-ov žiri pun predrasuda, naročito o tome da pevači narodne muzike ne mogu da učestvuju na Pesmi Evrovizije.</s><s>Sara Milutinović, koja je napisala pesmu „Rijeka bez imena” koja je predstavljala Bosnu i Hercegovinu na , takođe nije prošla konkurs.</s><s>Izjavila je da želi da zna ko su bili članovi stručnog žirija, kao i kriterijumi po kojima se biraju pesme, kao i da nekoliko imena sa spiska učesnika imaju veze sa RTS-om, te da je potrebno ispitati legitimnost izbora i potencijalni nepotizam.</s><s>Saša Mirković izjavio je da je Sara Milutinović jedna od najboljih srpskih kompozitorki i da je nedopustivo to što nije prošla konkurs, a da je Goca Lazarević trebalo da dobije šansu da učestvuje „jer je dovoljno zadužila kulturnu scenu Srbije”.</s>

<s>Takmičarske večeri</s>

<s>Polufinala 
Članovi žirija u polufinalima su bili:
Maja Cvetković — pevačica i kompozitorka
Ana Stanić — pevačica i kompozitorka
Vojislav Aralica — muzički producent i aranžer
Filip Bulatović — dirigent
Zoran Lesendrić — predsednik žirija, kompozitor i producent</s>

<s>Prvo polufinale</s>

<s>Prvo polufinale održano je 1. marta 2023. godine.</s><s>Redosled nastupa je otkriven 27. januara 2023. godine.</s><s>U revijalnom delu je nastupala Konstrakta koja je izvela „”, svoju novu pesmu „Evo, obećavam!”, kao i pesmu Sabahudina Kurta „Život je sklopio krug” sa .</s>

<s>Osam pesama iz ovog polufinala se plasiralo u finale.</s><s>Nakon objave finalista, finalisti su izvlačili svoj redosled nastupa u finalu.</s>

<s>Drugo polufinale</s>

<s>Drugo polufinale održano je 2. marta 2023. godine.</s><s>Redosled nastupa je otkriven 27. januara 2023. godine.</s><s>U revijalnom delu takmičenja, grupa Biber je izvela pesmu „-{Stefania}-” -{Kalush Orchestra}-, a različiti izvođači izveli su splet pesama sa Evrovizije.</s><s>Zorja je izvela „Lane moje” Željka Joksimovića, Stevan Anđelković je izveo „Fairytale” Aleksandra Ribaka, Sanja Vučić je izvela „Wild Dances” Ruslane, Ivana Peters je izvela pesmu „-{Euphoria}-” Lorin, Alen Ademović je izveo pesmu „-{OPA!}-” Georgiosa Alkaiosa, a bend Zbogom Brus Li je izveo pesmu „-{Trenulețul}-” -{Zdob și Zdub}--a i -{Frații Advahov}-.</s><s>Tokom prenosa drugog polufinala, nastup -{Nadia}--e je naišao na tehničke probleme, te je ona nastupila ponovo pošto su sve pesme izvedene.</s>

<s>Osam pesama iz ovog polufinala se plasiralo u finale.</s><s>Nakon objave finalista, finalisti su izvlačili svoj redosled nastupa u finalu.</s>

<s>Finale 
Finale je održano 4. marta 2023. godine.</s><s>U finalu je učestvovalo 16 pesama, po 8 koje su se plasirale iz svakog polufinala.</s><s>Takmičari su redosled svojih nastupa izvlačili tokom polufinala.</s><s>U činu otvaranja, voditelji su izveli pesmu „” -a. U revijalnom delu programa je odana počast bendu .</s><s>Naiva, Iva Lorens, Dejan Cukić, Gordan Kičić, Oliver Nektarijević i Srđan Gojković su izveli splet pesama tog benda.</s><s>Pobednik je bio - sa pesmom „Samo mi se spava”, te će on predstavljati Srbiju na  u Liverpulu.</s>

<s>Članovi žirija u finalu su bili:
Lena Kovačević — pevačica, kompozitorka i tekstopisac
Dragan Đorđević — profesor violončela na Fakultetu muzičke umetnosti, član sastava Nemanje Radulovića
Nevena Božović Ivanović — pevačica, predstavnica Srbije na Pesmi Evrovizije 2019. kao solo izvođačica i 2013. kao deo grupe Moje 3
Slobodan Veljković - -{Coby}- — reper, tekstopisac i producent
Aleksandar Lokner — predsednik žirija, aranžer, pijanista i član grupe Bajaga i instruktori</s>

<s>Ostale nagrade</s>

<s>OGAE Srbija</s>

<s>Nagrada OGAE Srbije za najbolju pesmu Pesme za Evroviziju ’23 pripala je -u sa pesmom „Samo mi se spava” sa 275 poena.</s><s>Drugo mesto pripalo je Filipu Balošu sa pesmom „Novi plan drugi san” sa 262 poena, dok je treće mesto osvojila Zejna sa pesmom „Rumba” i 174 poena.</s><s>U isto vreme, Baloš je izabran za predstavnika Srbije na .</s>

<s>Prenosi i gledanost 
Sve tri takmičarske večeri su se prenosile na programima RTS 1 i RTS Svet, na kao i na zvaničnom  kanalu RTS-a za Pesmu Evrovizije.</s>

<s>Vidi još  
 Pesma Evrovizije 2023.</s>

<s>Napomene</s>

<s>Reference</s>

<s>Spoljašnje veze 
 Prvo polufinale na platformi Youtube
 Drugo polufinale na platformi Youtube
 Finale na platformi Youtube</s>

<s>Muzički festivali 2023.
2023</s>

